Beurtkrag moontlik vandag(Foto: pixabay) Hoewel beurtkrag nie Woensdagoggend ingestel is nie, bestaan die moontlikheid dat beurtkrag wel later vandag geïmplementeer sal moet word. Eskom sê in sy daaglikse verklaring hy is van sy bykomende opwekkingskapasiteit kwyt weens onbeplande kragonderbrekings wat die kapasiteit vanoggend omstreeks 05:45 op 11 249 MW laat staan het. Geskeduleerde instandhoudingswerk staan op 4 573 MW met noodreserwes tans op aanvaarbare vlakke. Die kragvoorsiener verduidelik dat die kragstelsel kwesbaar bly en dat beurtkrag moontlik op kort kennisgewing ingestel mag word. Eskom het verbruikers weer herinner dat die moontlikheid vir beurtkrag die volgende 18 maande groot bly weens die kragvoorsiener se beoogde instandhoudingswerk om die verouderende kragnetwerk reg te ruk. Verbruikers word gemaan om elektrisiteit spaarsamig te gebruik.